Նադեժդա Կարպովա

Նադեժդա Ալեքսեևնա Կարպովա (, ), ռուս ֆուտբոլիստուհի, Իսպանիայի Պրիմերայում (բարձրագույն խմբում) հանդես եկող «Էսպանյոլ» (RCD Espanyol Femenino) թիմի և Ռուսաստանի կանանց ազգային հավաքականի հարձակվող։ Միակ աղջիկն է, որ ընդգրկվել է «Նրանց ընտրել է Մեսսին» (Backed by Messi) նախագծում։ Նախկինում հանդես է եկել ռուսական «Զորկի» և «Չերտանովո», ինչպես նաև իսպանական «Վալենսիա» և «Սևիլիա» թիմերում։

Ռուսաստանի առաջին ազգային հավաքականում իր նորամուտը նշել է 2016 թվականի հունիսին՝ մասնակցելով ՈՒԵՖԱ-ի կանանց Եվրո-2017 մրցաշարի 5-րդ խմբի որակավորման փուլի Ռուսաստան-Թուրքիա հանդիպմանը և դառնալով գոլի հեղինակ։ Հանդես է եկել նաև Եվրո-2017-ի՝ Ռուսաստանի հավաքականի մասնակցությամբ հետագա հանդիպումներում։

Մարզական նվաճումներ 
 Ռուսաստանի կանանց ֆուտբոլի առաջնության արծաթե մեդալակիր - 2014 թ.
 Ռուսաստանի կանանց ֆուտբոլի 2016 թ. առաջնության լավագույն ռմբարկու (գոլահար)
 Կատալոնիայի կանանց ֆուտբոլի գավաթի խաղարկության եզրափակիչ հանդիպման մասնակից - 2020

Ֆուտբոլից դուրս 
Նադեժդա Կարպովան 2016 թվականից մարզական հագուստի Adidas բրենդի դեմքն է Ռուսաստանում, ինչպես նաև Chanel նորաձևության տան ընկերը։ Նրա լուսանկարները տպագրվել են Numero և Harper’s Bazaar ամսագրերում։ Ռուսական զանգվածային լրատվամիջոցներում կանանց ֆուտբոլի առավել լայն ու ջերմ լուսաբանման եռանդուն կողմնակիցներից է։

Ծանոթագրություններ

Արտաքին հղումներ 
 
 

Ֆուտբոլիստուհիներ
Մարզուհիներ